Международен съюз по биатлон

Международен съюз по биатлон (на английски: International Biathlon Union; на немски: Internationale Biathlon-Union, IBU) – международна организация, обединяваща национални федерации и други организации, организиращи състезания по биатлон. Щаб-квартирата на съюза е в Залцбург, Австрия.
Международният съюз по биатлон е основан на 2 юли 1993 г. в Лондон, след приемането на решение за изключване на биатлона и биатлонистите от Международния съюз по модерен петобой (на френски: Union de Pentathlon Moderne et Biathlon, UIPMB). В съюза се включват 57 национални организации. Окончателното отделяне от UIPMB е на III конгрес на IBU през юни 1998 г. През август 1998 г. Международният олимписки комитет признава IBU като независима федерация по олимпийски спорт.
Щаб-квартирата на IBU открита официално на 12 декември 1993 г. в Залцбург и е регистрирана в съответствие с изискванията на Австрийското законодателство като щаб-квартира на международна организация през 1999 г.
Висшият орган на IBU е Конгресът, който се провежда веднъж на две години. Конгресът утвърждава устава на съюза и правилата за провеждане на състезания, избира ръководство на съюза и определя местата за провеждане на световни първенства.
Уставът на IBU е приет на учредителния конгрес през 1993 г.
Последният VIII конгрес е проведен през септември 2008 г. в Прага. Следващият трябва да се състои в 2010 в Санкт-Петербург.
Текущото управление на дейностите на организацията се осъществява от Изпълнителен Комитет на Международния съюз (на английски: IBU Executive Board), който се събира при необходимост от вземане на решения. Комитетът утвърждава календара на състезанията, приема кадрови решения, които не са от изключителната компетенция на конгреса на съюза а също и дисциплинарни решения отношение на спортистите извършили сериозни нарушения на правилата в това число приемане на непозволени вещества.
Президент на съюза от основаването му неизменно е Андерс Бессеберг, Норвегия. През 2006 г. той е преизбран за пореден 4-годишен срок.
Официалните езици на IBU са английски, немски и руски.
Провежда се от 1958 г. Стартовете по време на световно първенство носят точки за класирането за световната купа.
Серия от международни състезания в рамките на един зимен сезон. В зависимост от класирането във всеки старт се начисляват точки според които в края на сезона се определя и крайното класиране. Водят се отделни класации за всяка дисциплина, общо класиране, класиране по нации в щафетата както и отделно общо класиране по нации, което се определят националните квоти за участие през следващия сезон.
Провежда се ежегодно от 1967 г. за мъже и от 1989 г. за жени. Включва две отделни класирания: За младежи на възраст 20 – 21 г. към началото на календарната година и юноши/девойки до 19 г. въпреки че в някои дисциплини стартът може да е общ за двете възрастови групи.
Купата на IBU (бивша Европейска Купа) и Европейският шампионат са състезания от „втора категория“. В тях по правило участват биатлонисти в началото на кариерата си или такива които не могат да попаднат в основния състав за световната купа. Дисциплините са същите както и при световната купа без масов старт и смесена щафета.
Всички европейски състезания са открити което позволява участие на спортисти от други континенти.
Европейското първенство се провежда ежегодно от 1994 г. за мъже, жени, юноши и девойки. От 2009 г. за участие се допускат само спортисти, които към началото на календарната година нямат навършени 27 години. На практика това превръща Европейското първенство в световно първенство за младежи.
Купата на IBU (до сезон 2008 – 2009 – Открита Европейска купа), както и световната купа е верига от състезания. Състезанията от купата на IBU са квалификация за световната купа. Според правилата, за да бъде допуснат за участие в световната купа състезателят трябва да постигне време на европейско състезание по спринт или индивидуален старт не по лошо от 20% от усредненото време на първите трима. Има и други начини за квалификация – например за юношите преминаващи в старшата група се отчитат класиранията в световното първенство за юноши.
IBU провежда и състезания за купите на Азия, Северна и Южна Америка а също и регионални състезания като например Купа на Балканите, Северна купа включваща Скандинавия, Северна Америка и Русия.
При летния биатлон придвижването по трасето може да е с бягане (крос), „летни ски“ или велосипед. Дисциплините са същите както при зимния биатлон, но правилата за провеждането им са различни. При кросовия биатлон например винтовките не се носят по дистанцията.
До 2005 г. IBU развива и вид биатлон в който стрелбата се извършва с лък в партньорство с Международната федерация по стрелба с лък (на френски: Fédération Internationale de Tir à l'Arc, FITA). От 2006 този вид биатлон е извън компетенцията на IBU.
Международният съюз по биатлон участва в Зимни олимпийски игри и Зимни Универсиади като организация, отговаряща за провеждане на състезанията по биатлон.
IBU участва активно в борбата против допинга. Това е една от първите спортни федерации въвели кръвни проби. Още през февруари 1994 г. медицинския комитет и изпълнителния комитет на IBU провеждат дискусия по контрола на кръвта на състезателите. За пръв път кръвни проби са взети по време на състезанията за световната купа в Бад Гащайн, Австрия през 1994 г. През сезон 1997 – 1998 започват измервания на хематокрита в кръвта на състезателите. През сезон 2000 – 2001 е сключен договор с Международната антидопингова агенция за извънсъстезателен контрол.